b'\n_START_ARTICLE_\nVIVO! Cluj-Napoca\n_START_PARAGRAPH_\nVIVO! Cluj-Napoca (Polus Center Cluj p\xc3\xa2n\xc4\x83 \xc3\xaen a doua jum\xc4\x83tate a anului 2016) este un centru comercial din Cluj-Napoca, deschis la data de 12 octombrie 2007.Este primul mall inaugurat \xc3\xaen acest ora\xc8\x99 \xc8\x99i este amplasat la ie\xc8\x99irea din Cluj-Napoca spre Oradea, \xc3\xaen partea de vest a ora\xc8\x99ului, \xc3\xaen comuna Flore\xc8\x99ti._NEWLINE_Dispune de o suprafa\xc8\x9b\xc4\x83 \xc3\xaenchiriabil\xc4\x83 de 61.000 metri p\xc4\x83tra\xc8\x9bi_NEWLINE_desf\xc4\x83\xc8\x99urat\xc4\x83 pe un singur nivel,_NEWLINE_\xc8\x99i ad\xc4\x83poste\xc8\x99te aproape 200 de magazine._NEWLINE_De\xc8\x9bine 2.500 de locuri de parcare \xc8\x99i opt s\xc4\x83li de cinema multiplex.Cel mai mare chiria\xc8\x99 al VIVO! Cluj-Napoca este retailerul francez Carrefour, care a investit aproximativ 20 de milioane de euro \xc3\xaen amenajarea hipermarketului._NEWLINE_Pe \xc8\x99antierul centrului comercial au fost descoperite importante artefacte, at\xc3\xa2t din preistorie, c\xc3\xa2t \xc8\x99i din perioada dacic\xc4\x83, unele dintre ele de importan\xc8\x9b\xc4\x83 european\xc4\x83._NEWLINE_\xc3\x8en 2009 a fost vizitat de circa 11,6 milioane de oameni, \xc3\xaenregistr\xc3\xa2ndu-se o cre\xc8\x99tere a traficului cu peste 13,5% fa\xc8\x9b\xc4\x83 de anul precedent.'